paragraph_text: thumb|right|250px|Nadnevak u kalendaru Maja '''Fenomen 2012. godine''' obuhvaća niz eshatoloških uvjerenja po kojima su se neki kataklizmički ili transformativni događaji imali zbiti 21. prosinca 2012. Naime, ovaj se nadnevak (nekad se spominju i 20., 22. i 23. prosinca) smatra krajnjim nadnevkom 5 125 godina dugog ciklusa srednjoameričkog (majanskog) kalendara dugog brojenja. Razni astronomski događaji (poravnanje zviježđa, dolazak planeta X) i numerološke formule koje se tiču ovog nadnevka razrađivane su, ali nisu prihvaćene od strane znanosti. Za 21. prosinca 2012. predviđane se i Sunčeva oluja i raznorazne prirodne katastrofe diljem svijeta koje bi trebale uništiti čovječanstvo ili znatno smanjiti brojnost ljudi. Također su se za 2012. godinu predviđali i transformacija ljudske svijesti (unaprijeđenje DNK, stvaranje nove civilizacije) i astrološki događaji (prelazak iz doba Riba u doba Vodenjaka). O 2012. godini govorilo se kao i o godini susreta s vanzemaljcima i njihovih napada na Zemlju, godini obrtanja Zemljinih polova (slabljenje magnetskog polja) i godini uništenja Zemlje od strane supernove. Po službenom odbrojavaču koji je dostupan na svemreži majanski kalendar dugog brojenja završio je 21. prosinca 2012. u 11:11:00 UTC (znači u 12:11:00 u Hrvatskoj). Sva predviđanja o kataklizmičkim ili transformativnim događajima pokazala su se pogrešnim.